|  |  |  |
| --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑ |  |  |
|  |  | **ΓΕΝΙΚΗ ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ ΚΑΙ ΦΟΙΤΗΤΙΚΗΣ ΜΕΡΙΜΝΑΣ****ΔΙΕΥΘΥΝΣΗ ΦΟΙΤΗΤΙΚΗΣ ΜΕΡΙΜΝΑΣ****Email:** **dfm@upatras.gr****Website**.: [**https://www.upatras.gr/foitites/foititiki-merimna**](https://www.upatras.gr/foitites/foititiki-merimna) |

**Υποβολή αιτήσεων σίτισης πρωτοετών φοιτητών από μεταγραφή και εισερχόμενων φοιτητών Erasmus+ ΚΑ131
για το ακαδημαϊκό έτος 2024 - 2025**

**Οι πρωτοετείς φοιτητές που μετεγγράφηκαν** σε Τμήματα του Πανεπιστημίου Πατρών για το ακαδημαϊκό έτος 2024- 2025 και **οι εισερχόμενοι φοιτητές Erasmus+ ΚΑ131 για σπουδές**, μπορούν να υποβάλλουν αίτηση με τα σχετικά δικαιολογητικά το διάστημα από

**18 έως 28 Φεβρουαρίου 2025**

Οι ενδιαφερόμενοι φοιτητές θα πρέπει να υποβάλλουν **ηλεκτρονικά** την αίτηση και τα δικαιολογητικά στην εφαρμογή [**https://sitisi.upatras.gr**](https://sitisi.upatras.gr)**,** δίδοντας το **username/password** που διαθέτουν από την Γραμματεία τους.

Όλοι φοιτητές & φοιτήτριες θα πρέπει κατά την συμπλήρωση της αίτησης, να υποβάλλουν όλα τα δικαιολογητικά που απαιτούνται, το κάθε ένα ξεχωριστά, ψηφιοποιημένα σε **μορφή pdf** (πχ. με σαρωτή (scanner), υπολογιστή ή από το τηλέφωνο τους. Κατά προτίμηση **όχι** από tablet, καταχωρώντας τα στο ηλεκτρονικό σύστημα.

Οι φοιτητές μέσω της πλατφόρμας αίτησης στο [**https://sitisi.upatras.gr**](https://sitisi.upatras.gr) θα μπορούν να παρακολουθούν την πορεία της αίτησή τους. Θα έχουν την δυνατότητα «να κατεβάσουν» (*εφόσον υπάρχει η ένδειξη* **«ΕΓΚΡΙΘΗΚΕ**» & **«ΕΚΔΟΘΗΚΕ»**) την ηλεκτρονική κάρτα σίτισης στο κινητό τους ή να την εκτυπώσουν. Με αυτή θα μπορούν να προσέρχονται στο εστιατόριο (η κάρτα είναι προσωπική και χρησιμοποιείται **ΜΟΝΟ** από τον δικαιούχο κατά τον έλεγχο).

Σε διαφορετική περίπτωση οι αιτούντες θα ακολουθήσουν τις οδηγίες που δίδονται στο πεδίο **«ΠΑΡΑΤΗΡΗΣΕΙΣ»** της πλατφόρμας, προκειμένου να συμπληρώσουν στην **αρχική** αίτηση τα επιπλέον δικαιολογητικά που τους ζητούνται στο πεδίο **«Άλλο».**

**Δεν απαιτείται η προσκόμιση δικαιολογητικών** σε έντυπη μορφή με αυτοπρόσωπη παρουσία στο *Τμήμα Σίτισης και Παροχών, Τμήμα Φοιτητικής Εστίας (Κουκούλι), Τμήμα Φοιτητικής Εστίας (Μεσολόγγι)*, **παρά μόνο εάν τους ζητηθεί. Η όλη διαδικασία διεξάγεται ηλεκτρονικά.**

**Λεπτομερείς πληροφορίες και απαντήσεις για την διαδικασία υπάρχουν αναλυτικά στην ηλεκτρονική πλατφόρμα** [**https://my.upatras.gr/**](https://my.upatras.gr/) **.**

**Εκπρόθεσμες αιτήσεις δεν θα γίνονται δεκτές.**

Για επιπλέον διευκρινήσεις, τηλεφωνικά ή μέσω email όπως παρακάτω:

* Οι φοιτητές των Τμημάτων της **Πάτρας (Πανεπιστημιούπολη Ρίον)** στη Διεύθυνση Φοιτητικής Μέριμνας του Πανεπιστημίου Πατρών (κτίριο Α’ ισόγειο, τηλ.2610997976, 2610997968, email: dfm@upatras.gr )
* Οι φοιτητές των Τμημάτων του **Αγρινίου** στο γραφείο Φοιτητικής Μέριμνας, Παλαιό Μουσικό Σχολείο Αγ. Ιωάννης Ρηγανάς, Αγρίνιο ΤΚ 30132, κα Μαρία Στεργίου, τηλ. 2641074169, email: mstergiou@upatras.gr)
* Οι φοιτητές των Τμημάτων **που εδρεύουν στην πόλη των Πατρών,** (Κουκούλι)στο Τμήμα Φοιτητικής Εστίας Πατρών(κα Αθηνά Τάτση,τηλ.2610962942, email: tatsi@upatras.gr ).
* Οι φοιτητές των Τμημάτων που εδρεύουν στην πόλη **Μεσολογγίου,**  στο Τμήμα Φοιτητικής Εστίας Μεσολογγίου (κ. Σαλάππα Αλέξιο, τηλ. 2631058257, email: asalapas@upatras.gr ).

Επίσης πληροφορίες και στο: [**https://www.upatras.gr/foitites/foititiki-merimna/**](https://www.upatras.gr/foitites/foititiki-merimna/)

**Από τη Διεύθυνση Φοιτητικής Μέριμνας**